ILINK วิ่งกว่า 6% โบรกแนะซื้อเป้า 11 บ. ลุ้นกำไร Q3 โตแกร่ง-ปันผลสูง
ILINK วิ่งกว่า 6% ราคาแตะ 7.70 บ. โบรกแนะซื้อเป้า 11 บ. คาดเงินบาทอ่อนค่าไม่กระทบผลประกอบการ ประเมินกำไรไตรมาส 3/65 โตแกร่ง รับธุรกิจ Distribution และ EPC ขยายตัว-ปันผลสูง
ILINK วิ่งกว่า 6% ราคาแตะ 7.70 บ. โบรกแนะซื้อเป้า 11 บ. คาดเงินบาทอ่อนค่าไม่กระทบผลประกอบการ ประเมินกำไรไตรมาส 3/65 โตแกร่ง-ปันผลสูง
30 ก.ย. 2565

ผู้สื่อข่าวรายงานว่า วันนี้ (30 ก.ย.65) ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด ณ เวลา 16:10 น. อยู่ที่ระดับ 7.70 บาท บวก 0.45 บาท หรือ 6.21% สูงสุดที่ระดับ 7.70 บาท ต่ำสุดที่ระดับ 7.25 บาท ด้วยมูลค่าซื้อขาย 13.79 ล้านบาท

โดยบล.ฟินันเซีย ไซรัส ระบุในบทวิเคราะห์ (28 ก.ย.65) ว่า การอ่อนค่าของเงินบาทในระดับปัจจุบันไม่กระทบผลประกอบการของ ILINK เนื่องจากชดเชยได้จากราคาทองแดงที่ปรับลงเร็วกว่า ในขณะที่บริษัทปรับเพิ่มราคาขายเมื่อเดือน ก.ค. ที่ผ่านมา หนุนอัตรากำไรของธุรกิจ Distribution และช่วยหักล้างผลประกอบการของ ITEL ที่คาดว่าจะทำได้ไม่ดีนักเพราะความล่าช้าของงานประมูลภาครัฐและต้นทุนที่สูงขึ้น
ทั้งนี้คาดกำไรไตรมาส 3/65 เพิ่มขึ้น 7.2% เมื่อเทียบจากปีก่อน และเพิ่มขึ้น 24.4% เมื่อเทียบจากปีก่อน ส่วนกำไรทั้งปี 65 คาดเติบโตไม่สูงนัก 6.5% เมื่อเทียบจากปีก่อน ฉุดโดย ITEL แต่กำไรใน 3 ปีข้างหน้าคาดโตเฉลี่ย 14.8% CAGR ราคาหุ้นมี PE เพียง 10.9 เท่าและ 9.7 เท่า และ PBV 1.1 เท่าและ 1.0 เท่าในปี 65-66 ตามลำดับ และคาด Dividend yield ที่ 5.6% ต่อปีทั้งนี้ชอบธุรกิจ Distribution และ EPC ของ ILINK ที่มีทิศทางสดใส ยังคงแนะนำ “ซื้อ” ราคาเป้าหมาย 11 บาท